


З А П О В Е Д

На основание чл. 9, ал. 5, изр. 2, чл. 26, ал. 7, т. 1 във връзка с чл. 26, ал. 2 и чл. 47, ал. 2 и от Закона за управление на средствата от Европейските фондове при споделено управление (ЗУСЕФСУ, в редакцията му до ДВ, бр. 51 от 2022 г.), § 70 от Преходните и заключителни разпоредби на Закона за изменение и допълнение на Закона за управление на средствата от Европейските структурни и инвестиционни фондове, чл. 125 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347 от 20.12.2013, стр. 320), чл. 27, ал. 1, т. 2 от Устройствения правилник на Министерството на иновациите и растежа (приет с ПМС № 20 от 25.02.2022 г., обн., ДВ, бр. 17 от 01.03.2022 г., в сила от 1.03.2022 г.), т. 1 от Решение № 574 на Министерския съвет от 13.07.2016 г. за определяне на управляващ и сертифициращ орган на Оперативна програма „Иновации и конкурентоспособност" 2014-2020, § 12, ал. 2 от Преходните и заключителни разпоредби на Постановление № 20 на Министерския съвет от 25.02.2022 г. (обн., ДВ, бр. 17 от 1.03.2022 г.), Заповед РД-02-16-209/14.10.2022 г. на министъра на иновациите и растежа, в изпълнение на Оперативна програма „Иновации и конкурентоспособност“ 2014-2020 (ОПИК), одобрена с Решение за изпълнение № С(2015) 1699 на Европейската комисия от 13.03.2015 г. за одобряване на някои елементи на оперативната програма „Иновации и конкурентоспособност" за подкрепа от Европейския фонд за регионално развитие по цел „Инвестиции за растеж и работни места" в България, последно изменена с Решение за изпълнение № C (2022) 9261 на Европейската комисия от 06.12.2022 г., във връзка с кореспонденция № BG16RFOP002-2.080-0003-C02-M007/14.11.2022 г. от Министерство на туризма, съдържаща мотивирано искане за изменение на сключения административен BG16RFOP002-2.080-0003-C02 “Подкрепа на предприятия, регистрирани по Закона за туризма като туроператор или туристически агент, за преодоляване на икономическите последствия от пандемията COVID-19”, възникнала в резултат на това необходимост от извършване на изменение в условията за кандидатстване, които са част от пакета документи по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“ и във връзка с писмена процедура за неприсъствено вземане на решение от Комитета за наблюдение на ОПИК и ОПИМСП, проведена в периода 16 – 30 ноември 2022 г.
КАТО СЪОБРАЗИХ СЛЕДНОТО:
1. Максималната продължителност на изпълнение на проекта съгласно утвърдените от ръководителя на Управляващия орган на ОПИК Условия за кандидатстване, които са част от пакета документи по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“ с конкретен бенефициент Министерство на туризма, публикувани на интернет страницата на ОПИК и в ИСУН, и изпратени на конкретния бенефициент заедно с поканата за участие в процедурата чрез директно предоставяне, не следва да надвишава 18 месеца, считано от датата на влизане в сила на сключения административен договор № BG16RFOP002-2.080-0003-C02 “Подкрепа на предприятия, регистрирани по Закона за туризма като туроператор или туристически агент, за преодоляване на икономическите последствия от пандемията COVID-19”, която е 02.10.2020 г. Впоследствие, със Заповед № РД-14-19/31.03.2022 г. максималната продължителност на изпълнение на проекта е променена на 28 месеца или до 02.02.2023 г.
2 С писмо № BG16RFOP002-2.080-0003-C02-M007/14.11.2022 г., бенефициентът Министерство на туризма представя документи и обосновка в подкрепа на искане за изменение на Договор № BG16RFOP002-2.080-0003-C02 „Подкрепа на предприятия, регистрирани по Закона за туризма като туроператор или туристически агент, за преодоляване на икономическите последствия от пандемията COVID-19“, касаещо промяна на крайна дата на периода на изпълнение от 02.02.2023 г. на 02.08.2023 г.
3. В рамките на писмена процедура за неприсъствено вземане на решение от Комитета за наблюдение на ОПИК и ОПИМСП, проведена в периода 16 – 30 ноември 2022 г. е одобрено изменение на Методологията и критериите за подбор на операции по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“, като продължителността на проекта се удължава от 28 (двадесет и осем) на 34 (тридесет и четири) месеца.
4. Решението за удължаване на продължителността на проектите по процедура  чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“ от 28 на 34 месеца има ефект на изменение на Методологията и критериите, одобрени от Комитета за наблюдение на ОПИК и ОПИМСП.
5. Съгласно разпоредбата на чл. 26, ал. 2 от ЗУСЕФСУ документите, определящи условията за кандидатстване по съответната процедура се разработват от Управляващия орган съобразно одобрените от Комитета за наблюдение на съответната програма Методология и критерии за подбор на операции. Спазването на посочената разпоредба изисква промяна в Условията за кандидатстване, утвърдени със Заповед № РД-16-875/15.09.2020 г., изменена със Заповед № РД-14-19/31.03.2022 г. на Ръководителя на Управляващия орган на ОПИК като част от пакета документи по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“, с цел  привеждането им в съответствие с вече изменената Методология и критерии за подбор на операции по процедурата. 
6. Промяната в максималната продължителност на изпълнение на проектите по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“ не оказва въздействие и не променя  съвместимостта на предоставената безвъзмездна финансова помощ с приложимите правила за държавните помощи. 


Н А Р Е Ж Д А М :

I. В пакета документи по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“, утвърдени със № РД-16-875/15.09.2020 г., изменена със Заповед № РД-14-19/31.03.2022 г. на Ръководителя на Управляващия орган на ОПИК, се правят следните изменения:
1. В Условията за кандидатстване по процедура чрез директно предоставяне № BG16RFOP002-2.080 „Подкрепа за МСП от туристическия сектор за преодоляване на икономическите последствия от  COVID-19 чрез прилагане на схема за подпомагане от Министерството на туризма (МТ)“, утвърдени със Заповед № РД-16-875/15.09.2020 г., изменена със Заповед № РД-14-19/31.03.2022 г. в т. 18 „Минимален и максимален срок за изпълнение на проекта“ на стр. 17 текстът „28 (двадесет и осем) месеца“ се заменя с „34 (тридесет и четири) месеца“.
2. В Приложение Г „Критерии и методика за оценка“ към Условията за кандидатстване, т. I. „Критерии за административно съответствие и допустимост“, раздел „Критерии за оценка на допустимостта на кандидата и проекта“, в критерий 3 на стр. 4 числото „28“ се заменя с „34“.
 II. Измененият пакет документи (консолидирана версия) да се изпрати на конкретния бенефициент и да се публикува на интернет страницата на ОПИК и в ИСУН 2020. 
III. Настоящата заповед влиза в сила от датата на издаването ѝ.
IV. Контрола по изпълнението на настоящата заповед възлагам на началниците на отдели в главна дирекция „Европейски фондове за конкурентоспособност“.
V. Настоящата заповед да се доведе до знанието на всички служители в Главна дирекция „Европейски фондове за конкурентоспособност“, чрез електронната деловодна система, за сведение.
Изменението по т. I от настоящата заповед може да се оспорва пред Административен съд София-град в 14-дневен срок от съобщаването му.

ИЛИЯНА ИЛИЕВА
Главен директор на главна дирекция „Европейски фондове за конкурентоспособност“ и Ръководител на Управляващия орган 
на Оперативна програма „Иновации и конкурентоспособност“ 2014-2020 
(Съгласно Заповед № РД-02-16-209/14.10.2022 г. на министъра на иновациите и растежа)

гр. София 1000, ул. "Княз Александър I" № 12
Тел: 02 940 7604
e-mail: minister@mig.government.bg

